Ритик Рошан

**Ритик Рошан** (, ; тав. 10 январ 1974) — яке аз беҳтарин ҳунарпешаҳои Болливуд мебошад. Ӯ дар синамои Ҳинд нақшҳои бисёреро бозидааст ва бо маҳорати рақсияш шинохта шудааст. Инчунин Ритик яке аз ҳунармандони баландпардохт ба шумор меравад, ки то ин дам ҷоизаҳои зиёдеро бурд кардааст. Шаш маротиба бо мукофоти Filmfare Awards, 4-тояш барои Беҳтарин нақши Мардона, яктояш барои Беҳтарин Нақш ва дигарш барои Беҳтарин Ҳунарпеша қадрдонӣ шудааст.

Ритик бо падараш зиёд ҳамкорӣ мекунад аз ҳамин сабаб ӯ солҳои 80-ум дар якчанд нақшҳои хурд нақши кӯдакро мебозид ва баъдтар дар чор филми падараш ҳамчун режиссёри дуюм шуда кор кардааст. Аввалин филме ки дар ӯ нақши марказиро бозидааст ин филми муваффақ ва серпардохти Бигӯ, ки дӯст медори (2000) () мебошад, барои ин нақш якчанд ҷоиза бурд намудааст. Намоишҳои ӯ соли 2000 дар филми Физа () , ки мавзӯъи терроризмро дорад ва соли 2001 дар филми мелодраммавии Ҳам дар ғам ва ҳам дар хурсандӣ () Ритикро ба ҳамагон муаррифӣ намуданд аммо пас аз ин филмҳо якчанд филмҳои ӯро хуб қабул накарданд.

## Зиндагинома
Дар оилаи ҳиндуҳо ба дунё омадааст.  Падари ӯ актёр ва коргардони ҳиндӣ Ракеш Рошан, амакаш композитор Раҷеш Рошан ва падари модараш режиссёр Ҷ. Ом Пракаш мебошанд.

Ритик дар кӯдакиаш аз сабаби печидани забон ва намуди зоҳирии худ хеле азият мекашид - ӯ ду ангушти часпида (полидактилия) дар дасти росташ  дорад. Дар 14-солагиаш, ӯ таҳти табобати вижа қарор гирифт ва тавонист аз мушкилоти забонӣ халос шавад.

Ритик мактаби Шотландии Бомбейро хатм карда, курси тиҷоратиро дар Коллеҷи Сиденҳам хатм кардааст.

## Фаъолият
Бори аввал дар филм, Ритик ҳамчун кӯдак соли 1980 дар филми машҳури Aasha ​​бо Ҷитендра, Рина Рой нақш бастааст. Инчунин дар хурди дар филмҳои Aap Ke Deewane (1980) бо Ришӣ Капур, Ракеш Рошан ва Bhagwaan Dada (1986) бо Раҷникант, Дэннӣ Дензонгпа, Ракеш Рошан, Шридевӣ ва Сатиш Шоҳ ҳунарнамоӣ намудааст. Нахустнамоиши ӯ баъди бузург шудан соли 2000 дар филми падараш "Kaho Naa… Pyaar Hai" аст.  Дар ин филм, Ритик нақши дукаратаро бозидааст: ӯ писари камбизоат, ки ба духтари сарватманд ошиқ мешавад, ки ҳамҷуфташро Амиша Пател бозидааст. Филм ҳунарпешаро ду ҷоизаи Filmfare Awards бурд кард: Беҳтарин дебют ва беҳтарин коргардон.

Ҳамон сол ду филми дигар бо иштироки ӯ бароварда шуд: "Дар ҷустуҷӯи бародар" (Fiza), бо Ҷая Баччан Баҳодурӣ ва Каришма Капур, нақши мусалмонеро, ки пас аз ошӯбҳои Бомбай дар солҳои 1992-1993 террорист шуда буд, мебозад ва "Амалиёт" Кашмир" (Mission Kashmir), бо ки дар он нақши сарбозро бозидааст, ки дар Кашмир адои хидмат мекунад. Дар ин филм ӯро Притӣ Зинта, Санҷай Датт ва Ҷекӣ Шрофф ҳамроҳӣ кардаанд. Ҳарду филм муваффақ гардид.

Соли 2001 филми "Хотираҳо" (Yaadein) рӯи навор омад, ки дар он ҷо бо Карина Капур, Ҷекӣ Шрофф ва Амриш Пурӣ бозӣ кард. Филм аз мунаққидон танқидҳои манфӣ гирифт ва дар дафтари дапомад ноком шуд. Барои Ритик, ин аввалин нокомӣ дар фаъолияти ҳунарияш буд. Худи ҳамон сол ӯ дар филми "Kabhi Khushi Kabhie Gham..." нақш бозида, писари хурдии оилаи сарватмандро, бозӣ кард. Дар ин мазҳака ҳунарпешаҳои маъруфи Болливуд, Шоҳруххон, Каҷол, Амитабҳ Баччан, Карина Капур, Ҷая Баччан Баҳодурӣ, Ранӣ Мукҳерҷӣ, Алок Натҳ ва Фарида Ҷалол ҳунарнамоӣ намудаанд. Филм муваффақияти тиҷорӣ гардид ва яке аз филмҳои муваффақтарин дар Ҳиндустон ва дар хориҷи кишвар бо фарогирии 1 миллиард рупия дар саросари ҷаҳон гардид.

Соли 2002 бо иштироки ӯ якчанд филмҳо бароварда шуданд. Аввал - "Aap Mujhe Achche Lagne Lage", ки дар он ҷо боз бо Амиша Пател бозӣ кардааст, дуюм - "Mujhse Dosti Karoge?",  бо Карина Капур ва Ранӣ Мукҳерҷӣ- дар хориҷа муваффақ гардид, аммо дар кассаи Ҳиндустон ноком шуд. Филми сеюми Ритик дар он сол - "Na Tum Jaano Na Hum" (бо Сайф Алихон ва Эша Деол), низ ноком шуд ва пас аз он матбуот ба пешгӯии поёни фаъолияти ӯро шурӯъ кард. Аммо дар соли 2003, ӯ вазъро бо филми "Koi... Mil Gaya" ислоҳ кард, ки дар он ҷо ҷавони рӯҳан бемор Роҳит Меҳру, ки бо сайёраи дигар дар тамос аст, бозӣ кардааст. Барои нақш Ритик 8 кг вазн партофтааст. Дар филм ӯ миёни ҳунарпешаҳои маъруф Рекҳа, Притӣ Зинта ва Ҷоннӣ Левер ҳунарнамоӣ намудааст. Филм муваффақтарин филм дар соли 2003 гардид, ки  Ритик ҷоизаи Filmfare барои беҳтарин нақш ва беҳтарин ҳунарпешаро аз ҷониби мунаққидон гирифт.

Соли 2006, Ритик дар филми бадеии Крриш, ки идомаи филми "Koi... Mil Gaya" мебошад, ширкат варзид. Қабл аз сабти филм, Ритик барои омӯзиш ба Чин сафар карда буд. Филм муваффақ гардид. Соли 2008 филми "Ҷодҳа ва Акбар" ба фурӯш бароварда шуд, ки дар он ӯ нақши Ҷалолуддин Муҳаммад Акбарро бо Айшвария Рай бозид. Барои сабти филм, ӯ мубориза бо шамшер ва асп савор шуданро ёд гирифт ва дар дарсҳои урду иштирок кард. Филм муваффақ гардид ва ба ӯ ҷоизаи чаҳорум Filmfare-ро барои беҳтарин ҳунарпеша ба даст овард.

Соли 2014, дар ремейки филми амрикоии Knight of Day, "Bang Bang!" (бо Катрина Каиф), нақш офаридааст, ки дар он Ритик як агенти махфии ботаҷрибаеро мебозид, ки нақша дорад террористро бо дуздии алмос, ки ӯ ҳадаф дошт, пайгирӣ кунад. Ҳангоми наворбардорӣ ҳунарпеша ҷароҳати сар бардоштааст, ӯ ҷарроҳӣ шудааст..

Соли 2016, ӯ дар филми таърихии Mohenjo Daro як деҳқонро бозӣ кард, ки бо вуҷуди буҷаи калон доштанаш филм ноком шуд. Дар филми "Kabil" соли 2017, Ритик як марди нобиноеро бозӣ кард, ки қасоси таҳқир ва марги занашро мегирад. Ба хотири сабти филм, ӯ чор рӯз худро дар як ҳуҷра даргиронд ва аз робита бо одамон худдорӣ кард..

Ритик соли 2019 дар филми Super 30 нақши олим Ананд Кумарро мебозад, ки барномаеро мекушояд ва ба 30 донишҷӯи донишгоҳ технологӣ ройгон меомӯзад. Дар ин сол ӯ инчунин дар филми "War", бо Тайгер Шрофф нақши Кабирро бозидааст.

## Ҳаёти шахсӣ
Соли 2000, ӯ бо Сюзанна Хон духтари коргардони филм Санҷай Хон хонадор шудааст ва дар ин издивоҷ ду фарзанд таваллуд шуд - писарон Реҳан (2006) ва Ридан (2008). Ритик ва Сюзанна 13 сол бо ҳам зиндагӣ карданд ва соли 2013 аз ҳам ҷудо шуданд.

## Филмнома

## Ҷоизаҳо

## Нигаред низ
Феҳристи ҳунарпешагони Ҳиндустон

## Эзоҳ

## Иқтибосҳо
* Hrithik Roshan дар Bollywood Hungama

Гурӯҳ:Ҳунарпешамардони синамои Ҳиндустон
Гурӯҳ:Ҳунарпешаҳо аз рӯи алифбо
Гурӯҳ:Ҳунарпешаҳои мард асри XXI
Гурӯҳ:Ҳунарпешаҳои мард асри XX
Гурӯҳ:Ҳунарпешамардони синамои ҳиндӣ
Гурӯҳ:Ҳунарпешакӯдакон (мардон)-и Ҳиндустон
Гурӯҳ:Садопешамардони Ҳиндустон
Гурӯҳ:Раққосони Ҳиндустон